8. Vedtagelse af Lokalplan nr. 407 Tæt-lave boliger på [adresse] i Hammel 
(Åben)
Tidl. politisk behandling PU, 02.02.21, pkt. 1, BY 21.12.21, pkt. 16
Forventet sagsgang
PL-U, ØK, BY 
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 407 Tæt-lave boliger på [adresse] i 
Hammel”.
Formålet med lokalplanen er at sikre, at der kan opføres 11 tæt-lave boliger. Fem boliger i én etage og 
seks boliger i to etager samt et fælles orangeri. Lokalplanen skal desuden sikre, at der anlægges fælles 
opholdsarealer og friarealer til den nye bebyggelse, parkering samt vej- og stiforløb. 
Planforslaget har været fremlagt i offentlig høring i perioden fra 22. december 2021 til 16. februar 2022. 
Der er i perioden indkommet tre høringssvar. 
Høringssvarene er beskrevet i vedhæftede bilag sammen med Teknik og Miljøs kommentarer og indstilling. 
Den fulde ordlyd af høringssvarene er også vedhæftet.
VURDERING
Der er kommet høringssvar fra [adresse], en nabo samt Bolig- og Planstyrelsen. Herudover foreslår 
Teknik og Miljø, at et stort lindetræ på matriklen ikke markeres som bevaringsværdigt, da træet ikke 
vurderes at vil kunne overleve på sigt og bidrage med tilstrækkelig kvalitet, selvom det indpasses i 
bebyggelsesplanen.
[adresse] har ingen indvendinger mod byggeriet. [adresse] er allerede omkranset af bymæssig 
bebyggelse, og det planlagte byggeri vil ikke blive højere end områdets eksisterende bebyggelser og vil 
derfor ikke have en påvirkning på indkigget til kirken.
Vivian Dam er bekymret for skygge- og indbliksgener og forudser støjgener fra de kommende beboere. 
Høringssvarene fra [adresse] og naboen har ikke givet anledning til at indstille til ændringer i lokalplanen.
Bolig- og Planstyrelsen har gjort opmærksom på, at der i lokalplanforslaget ikke er redegjort for lokalplanens 
indvirkning på produktionsvirksomheders drifts- og udviklingsmuligheder. Produktionsvirksomheden 
Nordisk Wavin A/S er registreret hos Bolig- og Planstyrelsen som en produktionsvirksomhed af national 
interesse.
Høringssvaret fra Bolig- og Planstyrelsen har givet anledning til at tilføje en beskrivelse af lokalplanens 
indvirkning på produktionsvirksomheden Nordisk Wavin A/S’s drifts- og udviklingsmuligheder i 
redegørelsen i den vedtagne lokalplan. 
ØKONOMI
Sagsnr. EMN-2020-35681
DokID: 2578962
Gitte Pedersen
Byråd
26-04-2022 19:00
Vedtagelse af lokalplanen medfører isoleret set ikke direkte afledte udgifter for Favrskov Kommune. 
Lokalplanområdet ligger i byzone og forbliver i byzone ved endelig vedtagelse af lokalplanen. 
Kommunen har afholdt udgifter til nedrivning af de eksisterende bygninger.
Ved senere udbud og salg af kommunalt ejede arealer indenfor lokalplanområdet vil der kunne forventes 
en salgsindtægt. Der vil blive fremlagt en separat sag herom til politisk behandling.
INDDRAGELSE
Planforslaget har i overensstemmelse med planloven været fremlagt i offentlig høring i otte uger i perioden 
fra 22. december 2021 til 16. februar 2022. 
INDSTILLING
Direktøren for Teknik og Miljø indstiller til Byrådet:
1.   At ”Lokalplan nr. 407 Tæt-lave boliger på [adresse] i Hammel” vedtages.
BESLUTNING
     
     
     
Plan- og Landdistriktsudvalget, 7. april 2022:
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Godkendt.
Bilag
1.
Indkomne høringssvar (2578987)
2.
Vurdering af høringssvar (2578788)
3.
Off. høring Forslag til lokalplan nr. 407 Tæt-lave boliger på [adresse] i Hammel (2543828)
